b"\n_START_ARTICLE_\nYeomen Warders\n_START_PARAGRAPH_\nYeomen Warders of Her Majesty's Royal Palace and Fortress the Tower of London, and member of the Sovereign's Body Guard of the Yeomen Guard Extraordinary, eller \xc2\xabbeefeaters\xc2\xbb som de gjerne blir kalt, er de tradisjonelle vokterne av Tower of London i Storbritannia. Yeomen Warders (The Yeomen of the Guard) ble innsatt av Henrik VII i 1485 hvor de skulle v\xc3\xa6re den britiske monarks personlige livvakter og fulgte ham eller henne i kamp. Oppgavene som livvakt tok slutt under Georg II, og de kjempet sine siste dager mot franskmennene i slaget ved Dettingen i 1743.\n_START_SECTION_\nKongelig fangevoktere\n_START_PARAGRAPH_\nUnder Henrik VIII fikk the Yeoman Warders ogs\xc3\xa5 rollen som (kongelige) fangevoktere p\xc3\xa5 Tower of London. Det var i denne perioden the Warders fikk rett til \xc3\xa5 b\xc3\xa6re \xc2\xabthe royal livery\xc2\xbb \xe2\x80\x93 den r\xc3\xb8de livr\xc3\xa9en eller uniformen som de fortsatt b\xc3\xa6rer mer eller mindre uforandret fra tudortida n\xc3\xa5r monarken er i Tower eller det p\xc3\xa5g\xc3\xa5r en statsseremoni. De b\xc3\xa6rer til daglig en m\xc3\xb8rk bl\xc3\xa5 hverdagsuniform med monarkens monogram i r\xc3\xb8dt og r\xc3\xb8de striper og med moderne bukser.\n_START_SECTION_\n\xc2\xabBeefeaters\xc2\xbb\n_START_PARAGRAPH_\nMan vet ikke helt hvor kallenavnet \xc2\xabbeefeaters\xc2\xbb kommer fra. Teoriene springer fra det franske ordet buffetier, som betyr \xc2\xab(kongelig) oppvarter\xc2\xbb, til historien om at vaktene fikk sine daglige rasjoner av kj\xc3\xb8tt og derfor ble kalt beef eaters (\xc2\xabkj\xc3\xb8ttspisere\xc2\xbb). Da Cosimo den Store Tower of London i 1669, skrev han f\xc3\xb8lgende om beefeater-vaktene: \xc2\xabDe blir, p\xc3\xa5 sp\xc3\xb8k, kalt biffetere, det vil si de som eter biff, og de f\xc3\xa5r daglig en stor rasjon biff av hoffet\xc2\xbb._NEWLINE_Vaktkorpset ble etablert i 1485, som Henrik VIIs livgarde. Etter Henriks d\xc3\xb8d i 1507 ble de vakter og fangevoktere i Tower of London. I 1552 fikk de sine r\xc3\xb8de gullutsmykkede uniformer. I dag passer vaktene offisielt p\xc3\xa5 de britiske kronjuvelene.\n_START_SECTION_\nWarders i dag\n_START_PARAGRAPH_\nI dag har the Yeoman Warders kun seremonielle oppgaver og fungerer stort sett som turistguider. Likevel anses det som en \xc3\xa6re \xc3\xa5 f\xc3\xa5 stillingen. Det er kun underoffiserer fra h\xc3\xa6ren og marinen som har v\xc3\xa6rt i tjeneste der i minst 22 \xc3\xa5r, og ha blitt tildelt \xc2\xaba good conduct medal\xc2\xbb (medalje for god oppf\xc3\xb8rsel) som kan bli yeoman warders."